CELEX: 52016PC0208
Language: bg
Date: 2016-04-11
Title: Предложение за РЕГЛАМЕНТ НА СЪВЕТА за изменение на Регламент (ЕС) № 1370/2013 за установяване на мерки за определянето на някои помощи и възстановявания, свързани с общата организация на пазарите на селскостопански продукти, по отношение на приложимите количествени ограничения за изкупуване на масло и обезмаслено мляко на прах

ЕВРОПЕЙСКА КОМИСИЯ
            Брюксел, 11.4.2016
            COM(2016) 208 final
            2016/0111(NLE)
            Предложение за
            РЕГЛАМЕНТ НА СЪВЕТА
            за изменение на Регламент (ЕС) № 1370/2013 за установяване на мерки за определянето на някои помощи и възстановявания, свързани с общата организация на пазарите на селскостопански продукти, по отношение на приложимите количествени ограничения за изкупуване на масло и обезмаслено мляко на прах
            
               
         
         
            
               ОБЯСНИТЕЛЕН МЕМОРАНДУМ
            
            
               1.КОНТЕКСТ НА ПРЕДЛОЖЕНИЕТО
            
            
               1.1.Основания и цели на предложението
            
            
               
                  Секторът на млякото и млечните продукти преминава през продължителен период на сериозен дисбаланс на пазара. Световното търсене на мляко и млечни продукти спадаше през цялата 2015 година, главно поради въвеждането и удължаването на руската забрана за внос и намаляващия внос в Китай (най-големият вносител на млечни продукти в света). В същото време предлагането на мляко в основните региони износители като цяло се повиши.
               
               
                  Производството на мляко в Съюза непрекъснато се увеличава в резултат на направените  инвестиции в мощности за производство на мляко с оглед на изтичането на срока на квотата за мляко и положителните средносрочни перспективи на световния пазар. Доставките на мляко в Съюза са се увеличили с 2,5 % през 2015 г., което представлява повече от 3,5 милиона тона свръхпроизводство на сурово мляко. Свръхпроизведените количества мляко трябва да бъдат преработени в дълготрайни продукти като масло и обезмаслено мляко на прах. През 2015 г. производството действително се е увеличило с 8,1 % за обезмасленото мляко на прах и с 4,7 % за маслото. Прогнозите на ГД „Земеделие и развитие на селските райони“ показват допълнително нарастване на доставките на мляко с 1,4 % в ЕС през 2016 г.
               
               
                  Цените на маслото и обезмасленото мляко на прах в Съюза впоследствие намаляха през 2014 и 2015 г., когато цените на обезмасленото мляко на прах достигнаха публичната интервенционна цена. Цените на маслото са все още над публичната интервенционна цена, но под натиск за намаляване.
               
               
                  В член 3 от Регламент (ЕС) № 1370/2013 на Съвета се определят количествени ограничения за изкупуване на масло и обезмаслено мляко на прах на фиксираната цена, посочена в член 2 от същия регламент (за масло — 50 000 тона, за обезмаслено мляко на прах — 109 000 тона).  След като тези стойности бъдат достигнати, изкупуването следва да се извършва чрез тръжна процедура за определяне на максималната изкупна цена.
               
               
                  С Делегиран регламент (ЕС) 2015/1549 срокът на публичната интервенция за масло и обезмаслено мляко на прах през 2016 г. беше изтеглен на 1 януари като извънредна мярка с цел да се осигури непрекъснатото действие на публичния интервенционен механизъм в случай на смущения на пазара в сектора на млякото и млечните продукти.
               
               
                  През допълнителния период на публична интервенция, открит за 2016 година (януари — февруари 2016 г.) с Делегиран регламент (ЕС) 2015/1549 на Комисията, е имало предлагане на 54 522 тона обезмаслено мляко на прах, т.е. половината от количественото ограничение, определено за изкупуването на фиксирана цена с Регламент (ЕС) № 1370/2013 на Съвета.
               
               
                  С цел да се помогне на сектора на млякото и млечните продукти да постигне нов баланс при преобладаващата тежка ситуация на пазара, както и да се запази доверието в ефективността на механизмите за интервенция, е целесъобразно да се увеличат количествените ограничения за изкупуване на масло и обезмаслено мляко на прах на фиксирана цена през 2016 година.
               
               
                  Тъй като е възможно по времето, когато настоящият регламент влезе в сила, да се е задействала автоматично тръжна процедура за изкупуване, е необходимо да не се отчитат количествата, закупени съгласно тази процедура, така че те да не се приспадат от новите ограничения.
               
               
                  За да могат временните мерки, предвидени в настоящия регламент, да окажат незабавно въздействие върху пазара и да допринесат за стабилизиране на цените, настоящият регламент следва да влезе в сила в деня след деня на публикуването му.
               
            
            
               1.2.Съгласуваност с действащите разпоредби в тази област на политиката
            
            
               
                  Това предложение е в съответствие с духа на общата организация на пазарите на селскостопански продукти, насочена към стабилизиране на пазарите и осигуряване на добър жизнен стандарт на съответната селскостопанска общност.
               
               
                  Предложението е в съответствие с член 43, параграф 3 от ДФЕС, съгласно който Съветът, по предложение на Комисията, приема мерки за определяне на цените, налозите, помощите и количествените ограничения, както и за определянето и разпределянето на възможностите за риболов.
               
            
            
               1.3.Съгласуваност с другите политики на Съюза
            
            
               
                  Не е приложимо
               
            
            
               2.ПРАВНО ОСНОВАНИЕ, СУБСИДИАРНОСТ И ПРОПОРЦИОНАЛНОСТ
            
            
               2.1.Правно основание
            
         
         
            
               
                  Член 43, параграф 3 от Договора за функционирането на Европейския съюз.
               
            
            
               2.2.Субсидиарност (при неизключителна компетентност) 
            
            
               
                  Предложението попада в рамките на споделената компетентност между ЕС и държавите членки и е в съответствие с принципа на субсидиарност.
               
            
            
               2.3.Пропорционалност
            
            
               
                  Предложението е в съответствие с принципа на пропорционалност.
               
            
            
               2.4.Избор на инструмент
            
            
               
                  Не е приложимо
               
            
            
               3.РЕЗУЛТАТИ ОТ ПОСЛЕДВАЩИТЕ ОЦЕНКИ, КОНСУЛТАЦИИТЕ СЪС ЗАИНТЕРЕСОВАНИТЕ СТРАНИ И ОЦЕНКИТЕ НА ВЪЗДЕЙСТВИЕТО
            
            
               3.1.Последващи оценки/проверки за пригодност на действащото законодателство
            
            
               
                  Не е приложимо
               
            
            
               3.2.Консултации със заинтересованите страни
            
            
               
                  Не е приложимо
               
            
            
               3.3.Събиране и използване на експертни становища
            
            
               
                  Не е приложимо
               
            
            
               3.4.Оценка на въздействието
            
            
               
                  Не е приложимо
               
            
            
               3.5.Пригодност и опростяване на законодателството
            
            
               
                  Не е приложимо
               
            
            
               3.6.Основни права
            
            
               
                  Не е приложимо
               
            
         
         
            
               4.ОТРАЖЕНИЕ ВЪРХУ БЮДЖЕТА
            
            
               
                  Отражението на настоящото предложение върху бюджета е ограничено до разликата между фиксираната цена, посочена в член 2 от Регламент (ЕС) № 1370/2013 на Съвета, и цената, която щеше накрая да бъде определена чрез тръжна процедура. При настоящите обстоятелства (и въз основа на натрупания опит) вероятно щеше да бъде определена чрез тръжна процедура цена на ниво, близко до фиксираната цена, така че действителното отражение върху бюджета би било незначително.
               
            
            
               5.ДРУГИ ЕЛЕМЕНТИ
            
            
               5.1.Планове за изпълнение и механизъм за мониторинг, оценка и докладване
            
            
               
                  Не е приложимо
               
            
            
               5.2.Обяснителни документи (за директивите)
            
            
               
                  Не е приложимо
               
            
            
               5.3.Подробно разяснение на конкретни разпоредби на предложението
            
            
               
                  Не е приложимо
               
            
            
               2016/0111 (NLE)
            
            
               Предложение за
            
            
               РЕГЛАМЕНТ НА СЪВЕТА
            
            
               за изменение на Регламент (ЕС) № 1370/2013 за установяване на мерки за определянето на някои помощи и възстановявания, свързани с общата организация на пазарите на селскостопански продукти, по отношение на приложимите количествени ограничения за изкупуване на масло и обезмаслено мляко на прах
            
            
               СЪВЕТЪТ НА ЕВРОПЕЙСКИЯ СЪЮЗ,
            
            
               като взе предвид Договора за функционирането на Европейския съюз, и по-специално член 43, параграф 3 от него,
            
            
               като взе предвид предложението на Европейската комисия,
            
            
               като има предвид, че:
            
            
               (1)Секторът на млякото и млечните продукти преминава през продължителен период на сериозен дисбаланс на пазара. Докато в световен план търсенето на вносно мляко и млечни продукти е останало като цяло стабилно през 2015 г. в сравнение с 2014 г., в Съюза и други основни региони износители производството е нараснало значително. 
            
            
               (2)Производството на мляко в Съюза непрекъснато се увеличава в резултат на направените инвестиции в мощности за производство на мляко с оглед на изтичането на срока на квотата за мляко и положителните средносрочни перспективи на световния пазар. Свръхпроизведените количества мляко се преработват в дълготрайни продукти като масло и обезмаслено мляко на прах. 
            
            
               (3)Вследствие на това цените на маслото и обезмасленото мляко на прах в Съюза намаляха през 2014 и 2015 г., когато цените на обезмасленото мляко на прах достигнаха публичната интервенционна цена. Цените на маслото са все още над публичната интервенционна цена, но под натиск за намаляване.
            
         
         
            
               (4)В член 3 от Регламент (ЕС) № 1370/2013 на Съвета
                  1
                се определят количествени ограничения за изкупуване на масло и обезмаслено мляко на прах на фиксираната цена, посочена в член 2 от посочения регламент. След като тези гранични стойности бъдат достигнати, изкупуването следва да се извършва чрез тръжна процедура за определяне на максималната изкупна цена.
            
            
               (5)В член 1, втора алинея от Делегиран регламент (ЕС) 2015/1549 на Комисията
                  2
                срокът на публичната интервенция за масло и обезмаслено мляко на прах през 2016 г. беше изтеглен на 1 януари като извънредна мярка с цел да се осигури непрекъснатото действие на публичния интервенционен механизъм в случай на смущения на пазара в сектора на млякото и млечните продукти.
            
            
               (6)През допълнителния период на публична интервенция, открит за 2016 година с Делегиран регламент (ЕС) 2015/1549 на Комисията, е достигнато половината от количественото ограничение за изкупуване на обезмаслено мляко на прах на фиксирана цена, определено с Регламент (ЕС) № 1370/2013 на Съвета.
            
            
               (7)С цел да се помогне на сектора на млякото и млечните продукти да постигне нов баланс при преобладаващата тежка ситуация на пазара, както и да се запази доверието в ефективността на механизмите за публична интервенция, е целесъобразно да се увеличат количествените ограничения за изкупуване на масло и обезмаслено мляко на прах на фиксирана цена през 2016 година.
            
            
               (8)В случай че започне тръжна процедура преди влизането в сила на настоящия регламент, е необходимо да не се отчитат възможните количества, закупени съгласно тази процедура при определянето на наличните количества за изкупуване на масло и обезмаслено мляко на прах на фиксирана цена през 2016 г.
            
            
               (9)За да могат временните мерки, предвидени в настоящия регламент, да окажат незабавно въздействие върху пазара и да допринесат за стабилизиране на цените, настоящият регламент следва да влезе в сила в деня след деня на публикуването му,
            
            
               ПРИЕ НАСТОЯЩИЯ РЕГЛАМЕНТ:
            
            
               Член 1
            
            
               В член 3, параграф 1 от Регламент (ЕС) № 1370/2013 на Съвета се добавя следната втора алинея:
            
            
               „През 2016 година количествените ограничения за изкупуване на масло и обезмаслено мляко на прах на фиксирана цена са 100 000 тона за масло и 218 000 тона за обезмаслено мляко на прах. В случай че тръжната процедура е започнала преди [дата на публикуване], количествата, закупени съгласно тази процедура, не се приспадат от посочените по-горе количествени ограничения.“
            
            
               Член 2
            
            
               Настоящият регламент влиза в сила в деня след деня на публикуването му в Официален вестник на Европейския съюз.
            
            
               Настоящият регламент е задължителен в своята цялост и се прилага пряко във всички държави членки.
            
            
               Съставено в Брюксел на  година.
            
            
               
                     За Съвета
               
               
                     Председател
               
            
            
                     
                        ФИНАНСОВА ОБОСНОВКА
                     
                  
                  
                     
                        FS/16/CM/1489821 
                        agri.ddg2.c.3(2016) 1362121 – Rev1
                     
                  
               
                     
                  
                  
                     
                        6.142.2016.1
                     
                  
               
                     
                  
                  
                     
                        ДАТА: 25.3.2016 г.
                     
                     
                  
               
                     
                        1.
                     
                  
                  
                     
                        БЮДЖЕТЕН РЕД:
                     
                     
                     
                        05 02 12 02
                     
                     
                        05 02 12 04
                     
                  
                  
                     
                        БЮДЖЕТНИ КРЕДИТИ:
                     
                     
                        в млн. евро
                     
                     
                        17,0
                     
                     
                        15,0
                     
                  
               
                     
                        2.
                     
                  
                  
                     
                        НАИМЕНОВАНИЕ:
                     
                     
                        Проект на РЕГЛАМЕНТ НА СЪВЕТА за изменение на Регламент (ЕС) № 1370/2013 за установяване на мерки за определянето на някои помощи и възстановявания, свързани с общата организация на пазарите на селскостопански продукти, по отношение на приложимите количествени ограничения за изкупуване на масло и обезмаслено мляко на прах
                     
                     
                  
               
                     
                        3.
                     
                  
                  
                     
                        ПРАВНО ОСНОВАНИЕ:
                     
                     
                        Член 43, параграф 3 от Договора за функционирането на Европейския съюз
                     
                     
                  
               
                     
                        4.
                     
                  
                  
                     
                        ЦЕЛИ:
                     
                     
                        Настоящият проект на регламент увеличава количествените ограничения за изкупуване на масло и обезмаслено мляко на прах на фиксирана цена през 2016 година.
                     
                  
               
                     
                        5.
                     
                  
                  
                     
                        ФИНАНСОВО ОТРАЖЕНИЕ
                     
                  
                  
                     
                        12-МЕСЕЧЕН ПЕРИОД
                        (Стойностите са в милиони евро)
                     
                  
                  
                     
                        ТЕКУЩА ФИНАНСОВА ГОДИНА
                     
                     
                        2016 г.
                     
                     
                        (Стойностите са в милиони евро)
                     
                  
                  
                     
                        СЛЕДВАЩА ФИНАНСОВА ГОДИНА
                     
                     
                        2017 г.
                     
                     
                        (Стойностите са в милиони евро)
                     
                  
               
                     
                        5.0
                     
                  
                  
                     
                        РАЗХОДИ
                     
                     
                        —
                              ЗА СМЕТКА НА БЮДЖЕТА НА ЕС
                        (ВЪЗСТАНОВЯВАНИЯ/ИНТЕРВЕНЦИИ)
                     
                     
                        —
                              НА НАЦИОНАЛНИТЕ ОРГАНИ
                     
                     
                        —
                              ДРУГИ
                     
                  
                  
                     
                        —
                     
                     
                        —
                     
                  
                  
                     
                        —
                     
                     
                        —
                     
                  
                  
                     
                        —
                     
                     
                        —
                     
                  
               
                     
                        5.1
                     
                  
                  
                     
                        ПРИХОДИ
                     
                     
                        —
                              СОБСТВЕНИ РЕСУРСИ НА ЕС 
                        (НАЛОЗИ/МИТА)
                     
                     
                        —
                              НАЦИОНАЛНИ
                     
                  
                  
                     
                  
                  
                     
                  
                  
                     
                  
               
                     
                  
                  
                     
                  
                  
                     
                        2018 г.
                     
                  
                  
                     
                        2019 г.
                     
                  
                  
                     
                        2020 г.
                     
                  
                  
                     
                        2021 г.
                     
                  
               
                     
                        5.0.1
                     
                  
                  
                     
                        ОЧАКВАНИ РАЗХОДИ
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        5.1.1
                     
                  
                  
                     
                        ОЧАКВАНИ ПРИХОДИ
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        5.2
                     
                  
                  
                     
                        МЕТОД НА ИЗЧИСЛЕНИЕ:
                     
                  
               
                     
                        6.0
                     
                  
                  
                     
                        МОЖЕ ЛИ ПРОЕКТЪТ ДА БЪДЕ ФИНАНСИРАН ОТ БЮДЖЕТНИ КРЕДИТИ, ВПИСАНИ В СЪОТВЕТНАТА ГЛАВА НА ТЕКУЩИЯ БЮДЖЕТ?
                     
                  
                  
                     
                        ДА
                     
                  
               
                     
                        6.1
                     
                  
                  
                     
                        МОЖЕ ЛИ ПРОЕКТЪТ ДА БЪДЕ ФИНАНСИРАН ЧРЕЗ ПРЕХВЪРЛЯНЕ МЕЖДУ ГЛАВИ ОТ ТЕКУЩИЯ БЮДЖЕТ?
                     
                  
                  
                     
                        ДА
                     
                  
               
                     
                        6.2
                     
                  
                  
                     
                        ЩЕ БЪДЕ ЛИ НЕОБХОДИМ ДОПЪЛНИТЕЛЕН БЮДЖЕТ?
                     
                  
                  
                     
                        НЕ
                     
                  
               
                     
                        6.3
                     
                  
                  
                     
                        ЩЕ БЪДЕ ЛИ НЕОБХОДИМО ВПИСВАНЕТО НА БЮДЖЕТНИ КРЕДИТИ В БЪДЕЩИ БЮДЖЕТИ?
                     
                  
                  
                     
                        НЕ
                     
                  
               
                     
                        ЗАБЕЛЕЖКИ:
                     
                     
                        Предлага се увеличаване на количествените ограничения за изкупуване чрез публична интервенция на фиксирана цена — за маслото (100 000 тона вместо 50 000 тона) и за обезмасленото мляко на прах (218 000 тона вместо 109 000 тона). Без това увеличение изкупуването би следвало да се извършва чрез тръжна процедура за определяне на максималната изкупна цена. Съгласно предварителните изчисления обаче, изкупните цени, определени в резултат на такава тръжна процедура, ще бъдат много близки до фиксираната интервенционна цена, следователно се приема, че финансовото отражение на предложението е незначително, но все пак ще се запази доверието в механизма за публична интервенция при преобладаващата тежка ситуация на пазара. Понастоящем не се очаква действителните количества, изкупени в рамките на интервенцията да достигнат тези увеличени ограничения.
                     
                     
                  
               
         
         
            
                  
                     (1)
                  Регламент (ЕС) № 1370/2013 на Съвета от 16 декември 2013 г. за установяване на мерки за определянето на някои помощи и възстановявания, свързани с общата организация на пазарите на селскостопански продукти (ОВ L 346, 20.12.2013 г., стр. 12).
               
               
                  
                     (2)
                  Делегиран регламент (ЕС) 2015/1549 на Комисията от 17 септември 2015 г. за определяне на временни извънредни мерки за сектора на млякото и млечните продукти под формата на удължаване на периода на прилагане на публична интервенция за масло и обезмаслено мляко на прах през 2015 г. и определяне на по-ранна начална дата на периода на прилагане на публична интервенция за масло и обезмаслено мляко на прах през 2016 г. (ОВ L 242, 18.9.2015 г., стр. 28).